Ibuprofenul, aspirina și naproxenul ar agrava infecția cu Covid-19, arată studiile.
Cercetătorii din Seul, Coreea de Sud, au studiat efectele medicamentelor antiinflamatoare. Studiul arată că există un risc mai mare de deces în rândul pacienților cu coronavirus, scrie Daily Mail. Totodată studiul arată că acestea ar spori riscul de complicații cardiace sau renale grave cu 85%.
Ibuprofenul și alte analgezice antiinflamatoare ar putea înrăutăți starea pacienților internați în spital cu coronavirus. Un nou studiu realizat de cercetătorii din Seul, Coreea de Sud ar demonstra faptul că Ibuprofenul, Aspirina și Naproxen ar putea crește cu 65% riscul deceselor în rândul persoanelor infectate cu Covid-19.Totodată, rezultatele preliminare au arătat că medicamentele antiinflamatoare nesteroidiene (AINS) pot spori riscul de complicații cardiace sau renale grave cu 85%.Oamenii de știință de la Universitatea Sungkyunkwan din Seul, Coreea de Sud, au studiat antiinflamatoarele pe 1.824 de pacienți internați în spital cu Covid-19. De la debutul pandemiei au apărut informaţii potrivit cărora Ibuprofenul ar contribui la agravarea bolii Covid-19. Părerile contradictorii şi datele eronate, care, evident, nu se bazează pe cercetări ştiinţifice, au dus la temeri mai ales în rândul pacienţilor.